cyanic-selkie/wikianc huggingface dataset:
Ајкула
Внатрешни органи
Ајкулите имаат двокоморно срце кои се релативно мали во споредба со остатокот од нивното тело. Крвта циркулира од срцето до жабрите. Малото срце произведува слаб крвен притисок и многу ајкули мораат да пливаат континуирано за да ги создадат мускулните контракции потребни за циркулација на крвта низ нивните тела.
Повеќето ајкули се ладнокрвни, односно тие не произведуваат топлина со дигерирањето на храната. Нивната телесна температура е споредлива со онаа на водата околу нив. Меѓутоа, постојат забележливи исклучоци. Телесните температури на брзопливачките ајкули, како сините ајкули и макоата, можат да се покачат за речиси 10 °С над Т на околната вода.
Сетилен систем
Добро развиените сетилни системи на ајкулите даваат огромни предности при ловењето или хранењето. Речиси една третина од нивниот мозок е посветен на сетилото за мирис. Сетилото за мирис на ајкулата е толку моќно што може да детектира мириси во водата на илјадници метри од нивниот извор.
Очите на ајкулите детектираат многу мали движења и се способни да гледаат во услови со малку светлина, правејќи ги ефективни ловци во мрачни води. Како и мачките, и ајкулите поседуваат рефлективен слој во позадината на очите наречен tapetum lucidum, кој ги зголемува малите количини на светлина. Во чиста вода, ајкулите можат да го видат својот плен на 20 до 30 m далечина. Очите на ајкулите содржат и клетки кои детектираат боја. Увидено е дека ајкулите разликуваат црна, бела и нијанси на сива боја. Исто така, утврдено е дека светли објекти и бои (жолта и портокалова) ги привлекуваат ајкулите.
Ајкулите користат и додатен сетилен систем наречен странична линија, кој ги детектира вибрациите во водата предизвикани од звуци или животински движења. Страничната линија се состои од тесен појас на сетилни клетки и е сместена на страните од телото, како и на главата. Овој сетилен систем е особено осетлив на звуци со нискофреквентен досег, како што се тие на ранета риба.
Додатно, ајкулите ги осетуваат слабите електрични струи асоцирани со функционирањето на нервите и мускулите во живите животни. Ајкуловите електрорецептори, наречени Лоренциеви ампули, се распространети во гроздови над главата. Овој електрорецепторски систем е делотворен само на растојанија помали од 1 m. Се смета дека овој систем некако им овозможува на ајкулите да ги детектираат слабите електромагнетни полиња на Земјата, помагајќи им притоа во миграциите.
1358
1358 (Римски бројки) — година според општоприфатениот календар. Тоа била 1358 година од новата ера, 358. од вториот милениум, 58. од XIV век и деветта од 1350-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6866 и 6867 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6108 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5118 и 5119 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2111.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1358 година се протега во 3994 и 3995, додека според второто гледиште, годината трае во текот на 4054 и 4055 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1901. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 759 и 760 исламска година.
Космос-1071
Космос-1071 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 13 јануари 1979 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6000 килограми. Космос-1071 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,6 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 335 км, а најмалото на 179.
Волин (Бранденбург)
Волин (Wollin) — општина во округот Потсдам-Мителмарк, во Бранденбург, Германија.
Караула Бела Земја
Караула Бела Земја е караула во Република Македонија, со следниве географски координати: латитуда 41o 01 ' 33 , лонгитуда 21o 52 ' 25 .
Фридрих Убавиот
Фридрих Убавиот (Friedrich der Schöne, роден во во  - починал на  во ) — владетел од Хабсбуршката династија како крал на Германија (1314—1330), војвода од Австрија и Штаерска (1308-1330) како Фридрих III.
Рани години
Фридрих бил син на римско-германскиот крал Албрехт I († 1308) од Хабсбуршката династија и Елизабета Тиролска.
Негови браќа биле Рудолф, крал на Бохемија, војводите на Австрија Леополд I, Албрехт II, Отон IV и Хајнрих.
Управување
На 21 ноември 1298 година на првото царско собрание во Нирнберг, неговиот татко ги поставил неговите браќа Рудолф и Леополд за војводи на Австрија и Штаерска. Фридрих во тоа време имал 9 години.
Фридрих добил право да врши контрола над Баварските војводи, што довело до конфликти со неговиот братучед и пријател Лудвиг од Баварија. На 9 ноември 1313 година Фридрих бил поразен од Лудвиг кај Гамелсдорф и во 1314 година се повлечел. По смртта на Хајнрих VII тој имал претензии за кралската круна, но добил само три гласа. За крал бил избран Лудвиг со четири гласа во октомври 1314 година, но Фридрих не го повлекол барањето и се прогласил за антикрал кое означувало отворен вооружен конфликт.
Во 1314 година Фридрих се оженил за Елизабета Арагонска, со која бил свршен од 1311 година, кога таа имала околу 10 години. Фридрих бил крунисан во Бон од архиепископот на Келн, а Елизабета била крунисана за германска кралица во Базел во 1315 година. Во повеќегодишна граѓанска војна Фридрих имал успеси со помош на воените вештини на својот помлад брат Леополд кој го добил прекарот „Мечот на Хабсбурговците“ или „Победоносецот“. Сепак, на 28 септември 1322 година Фридрих бил целосно поразен кај Милдорф на Ин и бил заробен заедно со 1300 австриски благородници.
Откако Лудвиг го држал Фридрих три години во витешкиот затвoр на замокот Траусниц, самиот тој бил кртикуван од католичкиот свет па поради тоа тој постигнал договор со стариот свој пријател и го ослободил под заклетва. Според неа, Фридрих го признал владеењето на Лудвиг и се обврзал да го убеди својот брат Леополд да го стори истото. На крајот Фридрих не успеал во тоа и се вратил на располагање на својот победник Лудвиг во Минхен. Овој витешки гест го импресионирал на Лудвиг, отстапувајќи ја римско-германската круна на Фридрих, додека за себе започнал да ја посакува круната на Светото Римско Царство.
Фридрих починал на 13 јануари 1330 година во замокот Гутенштајн. Во 1783 година посмртните останки биле пренесени и закопани во катедралата Свети Стефан во неговата родна Виена.
Гунила Лундгрен
Гунила Лундгрен е шведска писателка и активистка за мир и животна средина. Таа е координатор на Меѓународниот сојуз на шведски писатели. Авторка е на повеќе од 30 книги за деца (за кои добила престижни награди), преведени на многу јазици и многу книги во двојазични изданија за децата од втората генерација имигранти. Меѓу нив: Во овој широк свет, антологија на песни, песни, игри на 64 јазици, вклучувајќи ги фула, хаја, кимбунду, креолски, сомалиски, свахили, тигринија, волоф и хоса. Таа моментално изработува програма која вклучува деца од соседството на имигранти во предградието на Стокхолм, Ринкеби, и децата од јужноафриканскиот град Ланга, во близина на Кејп Таун.
Чудовиште од Мурманск
Чудовиште од Мурманск (англиски: Murmansk Monster) наводно е криптид од околината на Мурманск во Русија.
Опис на криптидот
Се опишува како Тероподски диносаурус од семејството Орнитомимиди, со нозе долги 2 метри и со тамно перје преку грбот.
Мати Брешел
Мати Брешел (Matti Breschel; р. во Балеруп) — дански професионален друмски велосипедист, кој моментално вози за UCI World Tour екипата.
Јуниорска кариера
Тој го имал неговиот пробив со малата данска екипа Тим ПХ, завршувајќи шести на Светското велосипедско првенство под 23 години во Верона во 2004, каде му помогнал на сонародникот Мадс Кристенсен, кој завршил трет. Исто така го освоил бронзениот медал на данското национално друмско првенство во текот на летото во 2004.
2005
Станал професионалец во сезоната 2005 за данската екипа, каде потпишал двегодишен договор. На конференцијата за печат, во врска со неговиот избор за приклучување на Тим ЦСЦ во октомври 2004, изјавил дека едноставно сакал да се прилагоди на ограничувањата на професионалниот велосипедизам, велејќи „''Се надевам на влезот во екипата, но во почетокот само сакав да ја научам играта и трките. Некаде каде што знам дека ќе бидам послаб.“'' Под раководство на искусниот ветеран Ларс Микаелсен, Брешел ја започнал сезоната на Трката околу Катар, каде двајцата возачи завршиле еден до друг, Брешел ја споделил конечната победа со Микаелсен. Тие возеле заедно голем број на класици и помали трки и Брешел во многу од нив завршил на второто место, без победи.
2006
На почетокот на сезоната 2006, повторно се појавил на Трката околу Катар, завршувајќи како најдобар млад возач на трката, веќе втора година по ред. Покажал добра форма во март со третото место на Ле Самин, каде бил победен единствено од Филип Жилбер во масовен спринг на групата и неколку дена подоцна со второто место на етапата 2 на Три дена Западна Фландрија, каде бил веднаш зад спринтерот од светска класа Роби Мекјуан. За третата и последна етапа на трката, Брешел спринтал повторно против Мекјуан, каде победникот ќе го преземел генералниот пласман, овојпат не успеале и двајцата, бидејќи доживеала пад. Брешел ги скршил пршлените на две места, а Мекјуан ја напуштил трката.
2007
Се вратил спремен во 2007 и го освоил импресивното 14. место на Париз-Рубе, каде неговиот совозач Стјуарт О‘Грејди победил. По опоравувањето ја освоил неговата прва победа како професионалец на етапата 2 на Трката околу Данска во август 2007. Ова било прва данска етапна победа во петте години возење на оваа национална турнеја.
2008
Во 2008 дошла неговата најдобра сезона и го имал неговиот меѓународен пробив, кога на 8 јуни 2008 го освоил Меѓународното првенство Филаделфија, исто така познато како Меѓународно првенство Комерс Бенк во Филаделфија, каде ги отспринтал сите кандидати за победа во не толку масовен спринт по долгата и тешка трка. Неколку недели подоцна, однел уште една импресивна победа, кога ја освоил втората етапа на Стер Електротур, етапа која завршувала на страшниот Кауберг и исто така го освоил бодовниот пласман. Ја одржал неговата добра форма во текот на сезоната и бил на второто место на Данското друмско првенство, единствено победен од неговиот совозач Ники Серенсен. Во август освоил две етапи на Трката околу Данска и исто така водел во генералниот пласман до крајниот хронометар, кога паднал на петтото место.
По многу импресивната сезона, врвот за младиот возач пристигнал на 21 септември, кога ја освоил последната етапа на Вуелта а Еспања во Мадрид на многу убедлив начин, откако неколку дена претходно бил втор на етапата 17 на трката. Само една недела подоцна, Брешел возел извонредно на Светското велосипедистичко првенство, каде завршил трет и го добил бронзениот медал.
2009
Брешел ја имал најдобрата сезона на калдрмисаните класици во 2009 година. Успеал да заврши шести на Трката околу Фландрија и деветти на Париз-Рубе. Во јуни станал национален друмски првак и освоил етапи на Тур де Свис, Волта а Каталуња, Трката околу Луксембург и Трката околу Данска. Успеал да заврши втор на Класикот Ватенфал.
2010
Во текот на сезоната 2010, Брешел возел добра на класиците на кладрма, но страдал од лоша среќа. Брешел ја освоил Дварс дор Вландерен и постигнал добри резултати на Гент-Вевелгем и Трката околу Фландрија, но доживеал механички дефекти на двете трки.
Рабобанк (2011–2012)
Потпишал за за сезоните 2011 и 2012. На Париз-Рубе 2012 бил спречен од повреда на коленото. Меѓутоа, една недела претходно завршил деветти на Трката околу Фландрија. Исто така, успеал да се качи на подиум на Гент-Вевелгем.
Брешел го напуштил на крајот на сезоната 2012 и му се приклучил на  со двегодишен договор од сезоната 2013.
Саксо-Тинкоф (2013–2015)
При неговото враќање во поранешната екипа Тим ЦСЦ, Брешел успеал да освои четири етапи на Трката околу Данска - две во 2013 и во 2015 година. Исто така, освоил две етапи и генералниот пласман на Трката околу Луксембург.
Канондејл (2016)
Брешел потпишал за за сезоната 2016. Возел на Тур де Франс, но ја напуштил трката на етапата 14 по пад. Негови најдобри пласмани во сезоната биле петтото место на ГП Кантон Аргау и шестото место на Хејстсе Пејл.
Астана (2017)
Брешел немал најдобра година во Астана и неговиот најдобар резултат бил 12. место на Дварс дор Вландерен, трка која претходно ја освоил во 2010 година.
ЕФ Едукејшн Фирст-Драпак (2018–денес)
Брешел се вратил во екипата по една година во боите на. Завршил деветти на влажната етапа 5 на Париз-Ница. На Милано-Санремо, Брешел спринтал за 12. место.
Распоред на резултатите на првенствата
СО = се откажал; — = не учествувал
Вил Бојд
Вилијам Џејмс „Вил“ Бојд (анг.William James "Will" Boyd, роден ) е формер бас гитарист на бендот Evanescence.
Куќа крај пругата
„Куќа крај пругата“ (српски: Кућа поред пруге) – југословенски филм од 1988 година, во режија на Жарко Драгојевиќ. Главните улоги ги толкуваат: Љубиша Самарџиќ, Душица Жегарац, Дубравка Јовановиќ, Слободан Бештиќ.
Синопсис
Едно српско семејство (дедото, таткото, мајката, синот и ќерката) се иселуваат од Косово во Србија, откако неколку албански сепаратисти ја силуваат ќерката. Семејството гради нова куќа на периферијата од градот каде што се доселува, но ниту таму не може да најде мир. Членовите на семејството сè уште се оптоварени од траумите од родниот крај, а на тоа се надоврзува непријателскиот однос на луѓето во новата средина...
Еба Ловенскиолд
Еба Ловенскиолд (родена на 7 октомври 1977 година) е шведска новинарка и образовна активистка. Таа покрива филм и забава за шведски весници и списанија од Њујорк од 2008 година.
Заедно за подобро
Таа е основач на фондацијата „Заедно за подобро“, добротворна организација која работи за правото на детето на образование. Преку фондацијата, Еба гради и поддржува училишта за непривилегирани деца во Доминиканската Република. Еба го започнала проектот откако се одморала на островот кога разорниот земјотрес го погоди Хаити во 2010 година. Добротворната организација финансирала изградба на три училишта.
Мангистауска област
Мангистауска област (, Мангистауская область) — една од 14-те области на Казахстан. Главен град е Актау, со население од 154.000 жители (2004), а целата област има вкупно 373.400 жители.
Жил Барбе д'Орвили
Жил Барбе д'Орвили (француски: Jules Amédée Barbey d'Aurevilly, роден на - починал на  во ) — француски писател.
Космос-1072
Космос-1072 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 16 јануари 1979 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 810 килограми. Космос-1072 бил военoнавигациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,8 минути, додека аголот на наклонетост на орбиталната рамнина во однос на рамнината на екваторот изнесувала 82,9°. Најголемото растојание од Земјата го достигнал на 1015 км, а најмалото на 959.
Економска војна
Економска војна или економско војување е економска стратегија што ја користат завојуваните страни со цел да ја ослабат економијата на противникот. Тоа најчесто се постигнува преку воведување на економски блокади. Уништувањето на житните култури на непријателот е традиционален метод, кој се користи илјадници години.
Во воените операции, економското војување има за цел да се оневозможи непријателот непречено да користи ресурси кои би му помогнале во развивањето на воениот потенцијал.
Концептот на економско војување најчесто се применува во тотална војна, која покрај вооружените сили на непријател ја опфаќа и неговата воена економија. Ако се нанесе штета на економијата на непријателот се намалува неговата способност да води војна. Со методите на палење на територијата која наскоро ќе ја освои непријателот, му се ускратуваат ресурсите на непријателот по нејзиното освојување.
Најчести политики и мерки во економското војување се: ембарго, блокада, ставање на црна листа, преклузивно купување, награди и заземање или контрола на непријателските ресурси или ланци за снабдување. Политиките како: царинска дискриминација, санкции, престанување со економската помош, замрзнување на основни средства и капитал, забрана за инвестирање и други текови на капитал и експропријација, се сметаат за економска војна дури и без вооружен конфликт.
Крстоносни војни
Во својата Книга за закрепнувањето на Светата земја, Фидентиј од Падова опишува како треба да се води економска војна против Мамелучкиот Султанат во Египет за да продолжат крстоносните војни. Тој предвидува флота од 40-50 галии да ја блокира трговијата меѓу Европа и Египет затоа што со неа Египет од Европа добива воен материјал (железо, калај, дрво, нафта) а од Азија пари за стоките од Европа. Така Египет нема да може да носи војници робови од околината на Црното Море.
Прва светска војна
Британците ја искористиле својата супериорна Кралска морнарица за блокада на Германија. Германија не можеше да обезбеди доволно храна бидејќи нејзините помлади фармери биле во армијата, а очајните Германци почнале да јадат репа од зимата 1916-1917 година.
Втора светска војна
За време на Втората светска војна сојузничките сили примениле политики за да ги лишат економиите на Оската од значајните ресурси. Британската кралска морнарица повторно ја блокирала Германија иако со многу потешко од блокадата во 1914 година Американската морнарица, и нејзините подморници, ги прекинале испораките на нафта и храна за Јапонија.
За возврат, Германија се обидела да ги потони транспортните бродови на сојузниците кои превезувале стока, суровини и основни воени ставки, како храна и нафта.
Студена војна
За време на Малајската вонредна состојба (1948-1960), британската војска со хербициди и дефолианти ги уништувала полињата со земјоделски култури, за бунтовниците од Малајската национална ослободителна армија (MNLA) да немаат храна и да излезат од џунглата. Исти средства користела американската војска за време на Виетнамската војна.
На 17 ноември 1953 година, грчката национална разузнавачка служба (KYP) предложила данична контрола за комунистичките издавачи на книги и киносопственици, цензурирање на советските филмови и промовирање на советски филмови со особено низок квалитет. Целта било да се наруши имиџот на Советскиот Сојуз.
Економски санкции
Друштвото на народите предвидувало воени и економски санкции против државите-агресори, а идејата за економски санкции се сметала за голема иновација. Сепак, економските санкции без воена интервенција не ја одвратиле Италија да ја освои Абисинија.
Во 1973-1974 година, арапските нации вовеле ембарго на нафта против Соединетите Американски Држави, Обединетото Кралство, Канада, Јужна Африка, Јапонија и други индустриски развиени земји кои го поддржувале Израел за време на Јомкипурската војна во октомври 1973 година. Како резултат на тоа настанала нафтената криза од 1973 година и наглиот пораст на цените, но не и крај на поддршката за Израел.
САД вовеле многу санкции од средината на 20 век.
Караула Голубец
Караула Голубец е караула во Република Македонија, со следниве географски координати: латитуда 41o 09 ' 10 , лонгитуда 22o 05 ' 03 .
Ацеталдехид
Ацеталдехид е органско соединение.
Реклама
Рекламата (од француски: réclame од латинското reclamo) е дел од комуникациската политика на маркетингот.
Дефинирање на рекламата
Во широка смисла на зборот, рекламата претставува определена форма на дејство врз определен поединец со употреба на средствата на комуникација сè со цел да се постигне определена претходно планирана цел. Во тесна смисла на зборот, рекламата претставува елемент на комуникацискиот систем на маркетингот чијашто крајна цел е продажба на определена стока или услуга.
Црква „Св. Петка“ - Тресонче
'''Црква „Св. Петка“ - Тресонче''' — една од четирите цркви црква во дебарското село Тресонче. Се наоѓа крај патот што води кон селото Селце.
Црквата се наоѓа во близина на вливот на Селечка и Тресонечка Река, каде што се наоѓа голема ливада, користена за спортски и рекреативни цели од страна на месното население.
Историја
Црквата е изградена во текот на доцните години на век. Местото на кој е изграден параклисот е поврзано со локална легенда. Параклисот е отворен и се употребува претежно лето и на барање на жителите.
Црквата се наоѓа под закана за нејзино потопување, како и нејзините околни гробишта поради најавениот проект за хидросистемот „Бошков мост“, кој предвидува изградба на брана во близина на селото Тресонче на Тресонечка Река, со што се очекува црквата да биде потопена.
NGC 5104
NGC 5104 — спирална галаксија во соѕвездието Девица, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 5104 е од видот Sa. Видливиот сјај со голо око изнесува 13,7 m, а оној во рамките на интервалот од минималната до максималната честота 14,6 m, додека површинскиот сјај изнесува 12,7 m/лм2. NGC 5104 има привидни димензии од 1,2' х 0,4'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 21 м 22,9 с, а неговата деклинација, односно висината на лакот на тој агол, +0° 20' 34"". Положбениот агол на објектот е во износ од 170°.
Други поделби
Проучување на NGC 5104 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 46633. Во рамките на атласот на длабокото небо, Уранометрија 2000.00, објектот припаѓа на групата означена со бројот 240; додека во Каталогот на основни ѕвезди (GSC) е групиран под бројот 300. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1595.
Караула Каре
Караула Каре е караула во Република Македонија, со следниве географски координати: латитуда 41o 08 ' 08 , лонгитуда 22o 01 ' 27 .
Раде Јанковски
Раде Јанковски (Волково,, – Љуботенски Бачила, , ) бил македонски бранител, војник од резервен состав на АРМ и учесник во воениот конфликт во Македонија во 2001 година. Загинал на 10 август 2001 заедно со седуммина соборци, откако камион на АРМ полн со муниција налетува на две нагазни мини поставени на шумскиот пат на правецот Љубанци - Љуботенски Бачила на Скопска Црна Гора, на околу 5 км од селото.
Живот, војната 2001 и сведоштва
Раде Јанковски е роден на 1 ноември 1968 година во скопското село Волково. Потекнува од семејство кое многу членови давала за слободата на Македонија. Братот на неговиот дедо загинал за време на Турското ропство за Македонија и оставал три сираци. Друг член од фамилијата загинува за време на втората светска војна во Сремски фронт. И тој остави тројца сираци. Кога дојде ред Раде да ја брани таа слобода, кога започна војната 2001 година во Македонија, без никакви дилеми го прифати татковинскиот позив, и ако најблиските го советуваа да ја одбие поканата. Раде претходно работеше како бравар во млинот „Шар“ на Жито - Скопје во Лисиче, беше главен на одржување на машините. Според татко му, ако ќе побараше од раководителите, сигурно ќе го ослободеа од мобилизацијата. Раде велеше:
Поканата за мобилизација Раде Јанковски ја примил на 9 јули. На 10 јули заминал во касарна во Скопје. Истиот ден го однеле во Љубанци, во детското летувалиште. Во почетокот распоредот им бил по 12 часа на позиции, 12 часа во летувалиштето. Оделе по двајца на позиција во ров. Подоцна 12 дена непрекинато биле на позиции во непосредна близина на Матејче, во планината. Потоа, кога дошол дома колку да се видат, очите му биле закрварени. На домашните им објаснил дека тоа е од ветерот и од огнот. Во планината, среде лето било мошне студено и ветровито, па кога за тоа имале можности, палеле оган за да се затоплат. За сето време, се менување на позиции, за спиење речиси и немало време, затоа очите му биле крвави. Раде Јанковски во редовниот воен рок бил возач и никогаш не фатил оружје ниту сакал да го има. Затоа и при мобилизацијата не испукал ниту еден куршум. Човекот бил приврзан кон семејството и другарите. Кога се јавувал телефонски, најнапред се слушал со дечињата, а потоа со сопругата и родителите.
По истекот на мобилизацискиот период од еден месец, групата на Раде требало да биде демобилизирана на 8 август. Бидејќи смената не им дошла, задржани се два дена подолго. На 10 август утрото, кога веќе е комплетирана смената, кон позициите заминува камионот со 16 војници, а назад за последен пат, треба да ги врати 16 војници што си го отслужиле своето. На враѓање, на само километар од летувалиштето, кај Љуботенските Бачила, одделението на Раде страда од нагазна мина или експлозивна направа. Иако во тој пекол сите страдаат, по некоја случајност, од 16 момчиња, односно од 8 двојки, загинува по еден член а едниот останува тешко повреден. Тие сега се сведоци за сите активности што ги имале ваквите двојки на теренот.
Раде зад себе остави сопруга со две деца. Тој посмртно е одликуван со медал за храброст од Претседателот на Р. Македонија.
Git
Git — бесплатен, отворен и распределен систем за контрола на ревизии кој е мошне брз, ефикасно може да се употребува во големи проекти и содржи иновативен систем на гранење кој поддржува нелинеарен развој. Една од главните карактерситики на Git е распределениот пристап кон контролата на преработки (верзии), при што клиентите не ги преземаат само најновите промени од централен опслужувач, туку тие месно прават целосен резервен примерок на скалдиштето (анг. repository). Тоа значи дека, доколку некој од опслужувачите е недостапен поради пад, било кој од клиентските складишта кои соработуваат на дадениот проект може да се искористи за опоравување на опслужувачот. Всушност, секое преземање (анг. checkout) на клиентот е целосен резервен прмерок на сите податоци од складиштето во месниот систем. За разлика од распределениот пристап, во централизираните системи за контрола на преработки како што се CVS и Subversion, постои централен опслужувач кој ги содржи сите преработки на податотеките, а клиентите прават преземање од тоа централно место. Главен недостаток на овие системи е тоа што опслужувачот претставува критична точка и во случај на пад корисниците не можат да соработуваат или да зачувуваат промени на податотеките со кои работат. Од таа гледна точка Git, преку распределениот пристап, едноставно ги надминува сите проблеми кои се јавуваат во централизираните системи, што го прави робусен систем за соработка.
Особености
Значајна карактерситика на Git, како систем за контрола на преработки, претставува начинот на кој се претставуваат податоците. Концептуално, останатите системи, информациите за преработките ги чуваат како список на промени кои се направени врз секоја податотека во текот на времето. Односно, податоците престауваат множество на податотеки и промени врз тие податотеки. Во Git податоците се чуваат како множество од целосни слики (анг. snapshots) од сите податотеки (Git ја следи целосната содржина, наместо поединечи промени на податотеки). Секогаш кога се прави потврда (анг. commit) или се зачувува состојбата на проектот во Git, системот на некој начин прави слика од тоа како изгледаат сите податотекти во моментот и зачувува референца кон таа слика. Притоа, за поголема ефикасност, доколку одредени податотеки не се променети, Git не ги зачувува повторно, туку само зачувува врска кон претходната идентична податотека која претставува дел од претходната преработка.
Бидјеќи Git прави меснен примерок на целото складиште, при работа на развивачите не е потребна врска кон некој друг компјутер или мрежа. Поради тоа, при работењето на заеднички проект голем дел од стандардните операции се извршуваат неверојатно брзо бидејќи целосната историја на складиштето се чува месно. Притоа, може едноставно да се прегледуваат разликите помеѓу одредени преработки на проектот, или пак да се работи на нови функионалности кои месно се додаваат. Всушност, ова својство е уникатно за Git бидејќи им овозможува на корисниците да работат и во случај на недостапност на мрежната врска, а сите промени да бидат прикачени подоцна кога истата ќе стане достапна.
Гранењето и спојувањето претставуваат особено важна одлика што значајно го издвојува Git од останатите системи за управување со изворен код. Git ја овозможува и охрабрува употребата на повеќе месни гранки до кои се пристапува целосно независно. Притоа, создавањето, спојувањето и бришењето во Git е доста брзо и трае само неколку секунди. Тоа овозможува создавање на гранки за испробување на одредена идеја, тестирање и додадавње на нови функционалности, без да постои какво било влијание врз главната линија на развој во проектот. Исто така, создавање на гранки кои содржат продукциски код и едноставно менување на контекстот на работа помеѓу подобрување, тестирање, или експериментирање. При спојување, можат експлицитно да се изберат гранките кои ќе се споделат, што им овозможува на членовите од тимот месно да испробуваат идеи без да се грижат како и кога ќе можат тие новини да се спојат со главната линија на развој.
Главните предности на Git претставуват распределениот пристап кон контролата на ревизии (што го прави доверлив во случај на падови на делови од системот), малите памтилни побарувања и брзината на извршување, иновативниот пристап на гранење и соединување (кој обезбедува ефикасно работење на поединечно и групно ниво), сцената (анг. staging area) која нуди дополнително ниво на флексибилност и безбедност пред потврдување на одредени промени, како и фактот што Git е целосно бесплатен со отворен код и може да се употребува во отворени и во комерцијални проекти. Особено позитивна претставува резенц однос peer-to-peer меѓу развивачите што ја поедноставува соработката бидејќи не наметнува хиерархиска структура, и во процесот на развој  воведува поголема координација и соработка на учесниците.
Начин на работа
Податотеките кои се дел од даден проект можат да бидат во три главни состојби во Git, и тоа: потврдени (анг. committed), изменети (анг. modified) и подготвени (анг. staged). Потврдени значи дека податоците се безбедно зачувани во месна база на податоци. Изменети значи дека одредена податотека е изменета, но тие измени не се запишани во месната база на податоци. Подготвени, значи дека изменетата податотека во тековната преработка од проектот е означена да биде запишана при следната потврда (анг. commit). Овие состојби всушност ги дефнираат трите главни делови во еден Git проект: Git именик, работен именик (анг. working directory) и сцена (анг. staging area).
Git именикот е местот каде што Git ги зачувува мета-податоците и објектната база на податоци од дадениот развоен проект. Овој именик претставува најважниот дел од Git, и е именкиот кој се копира при преземање на одредено складиште од еден во друг компјутер. Работниот именик претставува единствено преземање (анг. checkout) на една преработка на проектот. Овие податотеки се повлекуваат од компресираната база на податои од Git именикот и се зачувуваат на месниот диск за употреба или изменување. Сцената (анг. staging area) не е ништо повеќе од обична податотека, која најчесто е дел од Git именикот, и која содржи информации за тоа што влегува во следното потврдување (анг. commit).
Основниот тек на работа наједноставно може да се опише преку следните чекори:
Септемвриски погром
Истанбулскиот погром, исто така познат како Септемвриски погром (грчки: Σεπτεμβριανά Septemvriana) претставува огранизиран погром во градот Истанбул, насочен кон грчкото население на градот, кој се случил на 6 и 7 септември 1955 година.
Конфликтот се смета дека започнал кога пристигнале гласините дека куќата во која живеел Кемал Ататурк во Солун била уништена од страна на грчките терористи. Во период од 9 часа, етничките Грци биле подложени на големи притисоци. Така, помеѓу 16 и 30 Грци биле убиени, како и најмалку еден Ерменец како последица од насилство. Помеѓу жртвите имало и двајца свештеници. 32 Грци биле тешко ранети. Покрај ова, околу десетина девојки од грчка националност биле силувани. Повеќе од илјада грчки куќи, училишта, цркви, хотели итн. биле уништени. Проценките за штетата се разликувале во зависност од изворот. Според турската влада, штетите изнесувале околу 69,5 милиони турски лири, според британските извори околу 100 милиони британски фунти, а според грчки околу 500 милиони долари. Немирите предизвикале брз процес на емиграција, а тоа довело до исчезнување на грчкото малцинство во Турција.
Рапсодии, Оп. 79 (Брамс)
Рапсодиите, Оп. 79 за пијано — дело на германскиот композитор Јоханес Брамс создадено во 1879 г. за време на неговото летување во Порече (Перчах) во полната зрелост на неговото творештво. Посветени се на неговата пријателка Елизабет фон Херцогенберг, која била музичар и композитор. Брамс нерадо ги преименувал овие софистицирани дела од „Дела за пијано“ (Klavierstücke) во „Рапсодии“ по барање на неговата пријателка.
Змејско крваво дрво
Змејско крваво дрво (науч. Dracaena cinnabari) — вид на змејско дрво, карактеристично за архипелагот Сокотра, дел од Јемен, сместен во Арапското Море. Наречено е така поради црвениот сок што го произведуваат листовите.
Опис
Змејското крваво дрво е најпознатото растение на островот Сокотра. Крошната му е со форма на чадор од густо разпоредени гранки. Како и сите други Монокотиледони, како палмите, така и змејското крваво дрво расте само од врвот на стеблото со долги (до 60 см и 3 см ширина), густо распоредени листови. Гранките се дебели и здрави и покажуваат дихотомни разгранувања – каде секоја гранка многукратно се разделува на два дела. За разлика од повеќето монокотиледони растенија кај Dracaenaceae се забележува секундарен раст. Сите листови се менуваат на секои 3 – 4 години, кога синхрознизирано созреваат новите листови. Разгранувањата обично се појавуваат кога се прекинува растот на крајната пупка поради цветни или трауматски настани (како што се оштетувања на животните што јадат растенија).
Змејското крваво дрво обично цвета околу февруари и не се разликува според местоположбата. Цветовите се доминантни на врвот на гранките. Цветовете се соцветија, кои содржат мали групи од аромични бели или зелени цветови. На месестите плодови им е потребно 5 месеци за да заврши созревањето, кои во тоа време нивната боја од зелена преминува во црвена и до портокалово црвена. Овошките испуштаат темноцрвена смола (позната како „Змејска крв"). Секој плод има помеѓу 1 и 3 семки, кои распштостануваат од птици кои ги јадат месестите плодови (обично од видот Onychognatus) и други животни. Семето е од 4 до 5 мм во пречник и тежи просечно 68 мг. Размножуването се извршува лесно и со резеници во песок.
Животниот век на дрвото може да надмине и 400 години. Необичната форма на змејското крваво дрво е адаптација за преживување во безводни услови со ниски количини на почва, карактеристични за планинските врвови. Големата и компактна крошна осигурува сенка и го намалува изпарувањето. Сенката помага и за опстанокот на садници под стари дрва, објаснувајќи зошто дрвјата имаат тенденција да растат заедно.
Статус
Уникатната флора и фауна на архипелагот Сокотра е заведен за дел од светското наследство од страната за светско наследство Global 200 Ecoregion. Тој е центар на растителна разноликост и ендемски видови на птици. Се прават многубројни напори за создавање и поддршка на одржливи живеалишта и управување со биолошката разновидност. Змејското крваво дрво е меѓу видовите за кои се прават повеќето напори за зачувување, што исто така им користи на другите растителни и животински видови во областа. Пасењето е ограничено, се градат бариери и се избегнува изградба на патишта во областа на дрвените видови. За Змејското крваво дрво се прават садници, како и вклучувања на локалните заедници во садење садници, исто така.
Чупакабра
Чупакабра (шпански: Chupacabra) — легендарен криптид за кој се зборува дека живее во деловите на Америка, а први забележувања се јавиле во Порторико. Името доаѓа од зборовите chupar (цица) и cabra (коза), по наводната навика на животното да напаѓа и пие крв од добитокот, особено козите.
Опис
Физички описи на суштеството се разликуваат. Се раскажувало дека тоа е тешко суштество, со големина на мала мечка со низа од боцки кои се движат од вратот до коренот на опашката.
Пофалба на глупоста
Пофалба на глупоста (латински: Stultitiae Laus or Moriae Encomium; грчки: Μωρίας ἐγκώμιον) - книга на холандскиот хуманист Еразмо Ротердамски, напишана во 1509 година, а објавена во јуни 1511 година.
Содржина
Книгата се состои од предговор и главен текст.
Предговор
Предговорот, напишан на 9 јуни 1508 година, е насловен како „Еразмо Ротердамски му испраќа поздрав на својот Томас Мор“ и во него авторот го објаснува постанокот на книгата за која соопштува дека ја напишал за време на патувањето од Италија во Англија. Притоа, размислувајќи за заедничките пријатели, Еразмо најпрвин помислил на Томас Мор кој го инспирирал за делото, особено имајќи предвид дека презмите Мор асоцира на латинскиот збор moria што значи „глупост“. Познавајќи го како духовит човек, кој ги сака шегите, Еразмо му ја посветува книгата на својот пријател Мор, очекувајќи дека тој ќе ја брани од злонамерните напади. Исто така, во предговорот, Еразмо посочува низа примери во кои големите писатели пишувале шеговити дела (Хомер, Овидиј, Поликрат, Лукијан, Сенека, Плутарх, Апулеј итн.), кои често се покорисни од углендите и педантните расправи.
Зборува Глупоста
Во продолжение, Глупоста почнува да ги набројува бројните човечки недостатоци, како што се: суеверието, гордоста, самољубието, суетата, страста на ловците, итн., вклучувајќи ги и глупостите на учените луѓе и на уметниците. Таа особено ги исмејува писателите на лесни книги, но и софистите, учителите, философите, теолозите, кралевите, благородниците, високото свештенство и папите. Оттука, Глупоста заклучува дека мудреците живеат во сиромаштија, занемарени и омразени, додека глупаците пливаат во пари и стојат на чело на државите. Својот говор, Глупоста го завршува наведувајќи цитати од класичните писатели, како и цитати од Светото писмо, заклучувајќи дека најголемата побожност се граничи со лудоста.
Космос-1073
Космос-1073 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 30 јануари 1979 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6000 килограми. Космос-1073 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,5 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 323 км, а најмалото на 178.
NGC 7513
NGC 7513 — спирална галаксија во соѕвездието Вајар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7513 се споменува и како ESO 469-22, MCG -5-54-23, UGCA 437, AM 2310-283, IRAS 23105-2837.
Откривање
Објектот е откриен на 24 септември 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7513 е од видот SBb/P. Видливиот сјај со голо око изнесува 10,6 m, а оној во рамките на интервалот од минималната до максималната честота 11,4 m, додека површинскиот сјај изнесува 13,3 m/лм2. NGC 7513 има привидни димензии од 3,2' х 2,1'.
Други поделби
Проучување на NGC 7513 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 70714. Во рамките на атласот на длабокото небо, Уранометрија 2000.00, објектот припаѓа на групата означена со бројот 385; додека во Каталогот на основни ѕвезди (GSC) е групиран под бројот 6978. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 16.
Караула Порта
Караула Порта е караула во Република Македонија, со следниве географски координати: латитуда 41o 09 ' 37 , лонгитуда 22o 10 ' 38 .
IC 1614
IC 1614 — галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1614 се споменува и како UGC 7312, CGCG 69-125, VCC 218.
Откривање
Објектот е откриен на 7 мај 1904 година од страна на Ројал Харвуд Фрост.
Податоци од набљудување
Според морфолошката класификација на галаксиите, IC 1614 е од видот E?. Видливиот сјај со голо око изнесува 13,9 mag, а оној во рамките на интервалот од минималната до максималната честота 14,9 mag, додека површинскиот сјај изнесува 13,4 m/лм2. IC 1614 има привидни димензии од 1,5' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 17 м 5,3 с, а неговата деклинација, односно висината на лакот на тој агол, +12° 17' 22". Положбениот агол на објектот е во износ од 58°.
Други поделби
Проучување на IC 1614 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 39381.
NGC 2720
NGC 2720 — елиптична галаксија во соѕвездието Рак, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2720 се споменува и како UGC 4710, MCG 2-23-16, CGCG 61-34, NPM1G +11.0182.
Откривање
Објектот е откриен на 10 март 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 2720 е од видот E-S0. Видливиот сјај со голо око изнесува 12,8 m, а оној во рамките на интервалот од минималната до максималната честота 13,8 m, додека површинскиот сјај изнесува 12,9 m/лм2. NGC 2720 има привидни димензии од 1,1' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 8 ч 59 м 8 с, а неговата деклинација, односно висината на лакот на тој агол, + 11° 8' 59".
Други поделби
Проучување на NGC 2720 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 25238. Во рамките на атласот на длабокото небо, Уранометрија 2000.00, објектот припаѓа на групата означена со бројот 187; додека во Каталогот на основни ѕвезди (GSC) е групиран под бројот 814. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 438.
1357
1357 (Римски бројки) — година според општоприфатениот календар. Тоа била 1357 година од новата ера, 357. од вториот милениум, 57. од XIV век и осма од 1350-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6865 и 6866 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6107 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5117 и 5118 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2110.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1357 година се протега во 3993 и 3994, додека според второто гледиште, годината трае во текот на 4053 и 4054 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1900. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 758 и 759 исламска година.
Леополд I (војвода од Австрија)
Леополд I Победоносецот (Leopold I Der Glorwürdige, роден во во  - починал на  во ) — владетел од Хабсбуршката династија како војвода од Австрија и Штаерска (1308-1326) заедно со својот брат Фридрих Убавиот.
Рани години
Леополд бил третиот син на римско-германскиот крал Албрехт I († 1308) од Хабсбуршката династија и Елизабета Тиролска.
Негови браќа биле Рудолф, крал на Бохемија, Фридрих Убавиот, војводите на Австрија Албрехт II, Отон IV и Хајнрих.